### A N U N Ţ

CONSILIUL JUDEŢEAN CLUJ organizează concurs de recrutare la sediul Direcției de Administrare a Domeniului Public și Privat al Județului Cluj, str. Alexandru Vaida Voievod nr. 53-55, în data de **18.05.2023,** ora **10:00** **proba practică** și **interviul** în termenul prevăzut de art.41 alin. (5) din H.G.nr.1336/2022 pentru ocuparea pe perioadă nedeterminată a două posturi contractuale vacante, de **șofer (marcatorist), treapta I** la Serviciul Operațional.

La concursul organizat pentru ocuparea unui post vacant poate participa orice persoană care îndeplinește condițiile generale și condițiile specifice stabilite prin fișa postului.

**CONDIȚII GENERALE de ocupare a posturilor vacante:**

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**Condiții specifice de ocupare a două posturi de ȘOFER (MARCATORIST), treapta I**

* studii generale dovedite cu documente emise în condițiile legii;
* permis de conducere categoria B;
* experiență în utilizarea, exploatarea și întreținerea utilajelor de efectuare a marcajelor rutiere (Hofmann H18-1/2, Kontur 50, CMC 300 sau alte utilaje) echivalente dovedită prin adeverință/contract de muncă/ declarație pe propria răspundere/ alte documente.
* vechime în meserie minim 1 an.

**BIBLIOGRAFIE ȘI TEMATICĂ**

pentru posturile de șofer (marcatorist)

**BIBLIOGRAFIE**

1. **ORDONANȚA nr. 27** din 31 august 2011 privind transporturile rutiere, publicat în Monitorul Oficial nr. 625 din 2 septembrie 2011, cu modificările și completările ulterioare,
2. **ORDONANȚA DE URGENȚĂ nr.195** din 12 decembrie 2002 privind circulația pe drumurile publice, republicată în Monitorul Oficial nr. 670 din 3 august 2006, cu modificările și completările ulterioare

**TEMATICĂ**

**1**.  **ORDONANȚA nr. 27** din 31 august 2011 - Cap V – Siguranță rutieră, SECȚIUNEA a 4-a Vehicule rutiere

**2. ORDONANȚA DE URGENȚĂ nr.195** din 12 decembrie 2002 - Cap V Reguli de circulație, SECȚIUNEA 1, Obligațiile participanților la trafic.

**DOSARUL DE CONCURS** se depune în termen de 10 zile lucrătoare de la data afișării anunțului, **respectiv până în data de 11.05.2023, ora 1500** de luni până joi între orele 800-1500 și vineri între orele 800-1200**la sediul Consiliului Județean Cluj, Calea Dorobanților nr. 106 la Serviciul Resurse Umane, camera 305, persoana de contact Becheși Cristina, consilier.**

Relaţii suplimentare se pot obţine la tel. 0372640025.

Conform prevederilor art. 35 alin. (1) din *Hotărârea de Guvern nr. 1336/2022* *pentru aprobarea Regulamentului-cadru privind organizarea şi dezvoltarea carierei* *personalului contractual din sectorul bugetar plătit din fonduri publice*, **pentru înscrierea la concurs candidații vor prezenta un dosar** care va conține următoarele documente:

a) formular de înscriere la concurs, conform modelului prevăzut la anexa nr. 2 din H.G 1336/2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) curriculum vitae, model comun European;

i) informare privind program prelungit;

j) notă de informare și obținere acord în legătură cu prelucrarea datelor cu caracter personal în procesul de recrutare.

**Adeverința care atestă starea de sănătate** conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.

**În cazul documentului prevăzut la litera f)**, candidatul declarat admis la selecția dosarelor, care a depus la înscriere o declarație pe propria privind antecedentele penale, **are obligația de a completa dosarul de concurs cu originalul cazierului judiciar**, cel mai târziu până la data desfășurării primei probe a concursului.

Copiile de pe actele prevăzute de la lit. b) la lit. e), se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.

**TIPUL PROBELOR DE CONCURS:**

1. **Selecția dosarelor de înscriere** – prin care se verifică îndeplinirea condițiilor generale și specifice de participare în termenul prevăzut de art. 36 alin. (1) din HG nr. 1336/2022;
2. **Proba practică pe utilajul de marcat** (Hofmann H18-1/2, Kontur 50, CMC 300 sau alte utilaje)în data de **18.05.2023, ora 10:00,** la sediul Direcției de Administrare a Domeniului Public și Privat al Județului Cluj, str. Alexandru Vaida Voievod nr. 53-55, ;
3. **Interviul** - în termenul prevăzut de art. 41 alin. (5) din H.G.nr.1336/2022.

În cazul concursurilor organizate pentru ocuparea funcțiilor contractuale de execuție sunt declarați admiși la proba practică și la proba de interviu candidații care au obținut minimum 50 de puncte.

Se pot prezenta la următoarea etapă numai candidații declarați admiși la etapa precedentă.

**Afișat în data de 27.04.2023, ora 8:00, la sediul și pe pagina de internet a CJC**

**Atașăm:**

* Cerere de înscrire la concurs;
* Modelul orientativ al adeverinţei, care atestă vechimea în muncă şi în specialitatea studiilor (prevăzut în Anexa nr. 3 din H.G 1336/2022);
* Notă de informare și obținere acord în legătură cu prelucrarea datelor cu caracter personal în procesul de recrutare.